Olav Bucher-Johannessen

Olav Bucher-Johannessen (født 28. oktober 1926 i Bergen, død 15. juli 2018 i Asker) var en norsk diplomat og statssekretær. 

Bucher-Johannessen var sosialøkonom (cand.oecon.) av utdannelse fra i 1953. Året etter ble han knyttet til Utenriksdepartementet, hvor han i en årrekke var polarrådgiver med spesielt ansvar for norske interesser i polarområdene. I 1968 ble han byråsjef og i 1974 ministerråd. Fra 1978 til 1980 var han energirådgiver i Utenriksdepartementet.  

25. januar 1980 ble han utnevnt til statssekretær ved Statsministerens kontor under daværende statsminister Odvar Nordli. Da Nordli gikk av i februar 1981, gikk Olav Bucher-Johannessen tilbake til Utenriksdepartementet. I 1982 ble han utnevnt til ambassadør i Finland, i 1985 til Sovjetunionen og i 1990 til Sverige, hvor han avsluttet sin karriere som ambassadør.

Referanser

Kilder 
 Hvem Hva Hvor 1981 side 108 Aktuelle navn – Olav Bucher-Johannessen ISBN 82-516-0800-7

Eksterne lenker 
 
  Olav Bucher-Johannessen forteller om Norges engasjement i Antarktis

Norges ambassadører til Finland
Norges ambassadører til Sovjetunionen
Norges ambassadører til Sverige
Statssekretærer fra Ap
Norske samfunnsøkonomer
Personer fra Bergen kommune